13. ΑΠΟΦΑΣΗ ΥΠΟΥΡΓΩΝ  ΥΓΕΙΑΣ  ΠΡΟΝΟΙΑΣ ΚΑΙ   ΚΟΙΝ. ΑΣΦΑΛΙΣΕΩΝ ΚΑΙ ΕΡΓΑΣΙΑΣ    Αριθ. 30435  της 19-24 Φεβρ. 1987 (ΦΕΚ Β΄ 94)   Καθορισμός κριτηρίων, διαδικασίας και οργάνων αναγνώρισης της ιδιότητας των προστατευόμενων της παρ. 4 του άρθρ. 1 του Νόμ. 1648/86 προσώπων με ειδικές ανάγκες.   Έχοντας υπόψη: 1.Τις διατάξεις των παρ. 2 και 3 του άρθρ. 21 του Συντάγματος. 2.Τις διατάξεις της παρ. 1 του άρθρ. 12 του Νόμ. 1648/1986 «Προστασία πολεμιστών, αναπήρων και θυμάτων πολέμου και μειονεκτούντων προσώπων» (ΦΕΚ 147/Α/2-10-1986), αποφασίζουμε: Καθορίζουμε τα κριτήρια, τη διαδικασία και τα όργανα αναγνώρισης της ιδιότητας των προστατευομένων ατόμων της παρ. 4 του άρθρ. 1 του Νόμ. 1648/86 «Προστασία πολεμιστών, αναπήρων και θυμάτων πολέμου και μειονεκτούντων προσώπων», πλην της περίπτωσης των πολυτέκνων του δευτέρου εδαφίου της ίδιας παραγράφου, ως εξής: Α΄ ΚΡΙΤΗΡΙΑ Στις διατάξεις της παρ. 4 του άρθρ. 1 του Νόμ. 1648/86, πλην των πολυτέκνων του δευτέρου εδαφίου της παρ. αυτής, υπάγονται πρόσωπα που ευρίσκονται σε κατάσταση ανεργίας και έχουν περιορισμένες ευκαιρίες για επαγγελματική απασχόληση, λόγω χρόνιας σωματικής ή πνευματικής ή ψυχικής πάθησης ή βλάβης, κάτω από τις συνήθεις συνθήκες της αγοράς εργασίας, εφόσον είναι εγγεγραμμένοι στα μητρώα ανέργων αναπήρων του Οργανισμού Απασχόλησης Εργατικού Δυναμικού (ΟΑΕΔ). Β΄ ΔΙΑΔΙΚΑΣΙΑ ΚΑΙ ΟΡΓΑΝΑ ΑΝΑΓΝΩΡΙΣΗΣ 1.Τα άτομα που υπάγονται στις διατάξεις της παρ. 4 του άρθρ. 1 του Νόμ. 1648/86, προκειμένου να αποκτήσουν την ιδιότητα του προστατευόμενου ατόμου, προσέρχονται στις αρμόδιες υπηρεσίες του Οργανισμού Απασχόλησης Εργατικού Δυναμικού (ΟΑΕΔ) του τόπου κατοικίας τους, αυτοπροσώπως, για να εγγραφούν στα μητρώα ανέργων αναπήρων, προσκομίζοντας γνωμάτευση της κατά τόπον Πρωτοβάθμιας Υγειονομικής Επιτροπής του Π.Δ/τος 611/1977, στην οποία θα περιγράφεται με κάθε δυνατή λεπτομέρεια ή χρόνια σωματική ή ψυχική ή πνευματική πάθηση ή βλάβη. Στη γνωμάτευση αυτή θα αναφέρονται οι ιατρικές αντενδείξεις για διάφορες κατηγορίες επαγγελμάτων και θα προτείνεται, με βάση τη λογική προοπτική απασχόλησης του ενδιαφερομένου ή θα απορρίπτεται η εγγραφή του στα οικεία μητρώα ανέργων του ΟΑΕΔ. 2.Οι Υγειονομικές Επιτροπές θα δέχονται για εξέταση, κατά το προηγούμενο εδάφιο, μόνο αυτούς που παραπέμπονται με ειδική ιατρική γνωμάτευση ιατρού Νοσηλευτικού Ιδρύματος (ΝΠΔΔ ή ΝΠΙΔ) ανάλογης ειδικότητας και εν ελλείψει αυτής, άλλου ιατρού, ειδικότητας που να έχει σχέση με το ειδικό τους πρόβλημα, η οποία θα πρέπει να έχει θεωρηθεί από το Δ/ντη ιατρό της οικείας κλινικής του Νοσηλευτικού Ιδρύματος η γνωμάτευση Υγιειονολόγου ιατρού δημοσίου υπαλλήλου, εφόσον κατά την κρίση τους συντρέχουν οι προϋποθέσεις χαρακτηρισμού τους ως προστατευόμενων ατόμων των διατάξεων της παρ. 4 του άρθρ. 1 του Νόμ. 1648/86 και έχουν δυνατότητες να εργασθούν άλλως η γνωμάτευση θα είναι αρνητική. 3.Ειδικά για την εγγραφή κινητικά ανάπηρων ατόμων στα οικεία μητρώα ανέργων του ΟΑΕΔ, αρκεί σχετική γνωμάτευση από ιατρό του Εθνικού Ιδρύματος Αποκατάστασης Αναπήρων (Ε.Ι.Α.Α.) θεωρούμενη από τη Δ/νση του Ιδρύματος. Στη γνωμάτευση αυτή θα προσδιορίζεται με λεπτομέρεια η πάθηση ή η βλάβη καθώς και το ποσοστό αναπηρίας των προστατευομένων αυτών, εφόσον κατά την κρίση του ιατρού μπορούν να εργασθούν, άλλως η γνωμάτευση θα είναι αρνητική. 4.Κατά των ιατρικών γνωματεύσεων των εδ. 2 και 3 δύνανται οι ενδιαφερόμενοι να προσφεύγουν στις αρμόδιες Πρωτοβάθμιες Υγειονομικές Επιτροπές του Π.Δ/τος 611/77 μέσα σε προθεσμία τριάντα ημερών, αφού έλαβαν γνώση, και κατά των αποφάσεων των Επιτροπών αυτών να προσφεύγουν στις Δευτεροβάθμιες Επιτροπές, μέσα σε προθεσμία επίσης τριάντα ημερών. 5.Οι τυφλοί κατά την έννοια του Νόμ. 958/79, οι εγγεγραμμένοι στα μητρώα, που τηρούνται από τις Δ/νσεις και Τμήματα Κοινωνικής Πρόνοιας των Νομαρχιών, προκειμένου να τύχουν της προστασίας των διατάξεων της παρ. 4 του άρθρ. 1 του Νόμ. 1648/86, θα εξετάζονται μόνο από τις αρμόδιες Πρωτοβάθμιες Υγιειονομικές Επιτροπές, χωρίς να απαιτείται η προσκόμιση ιατρικής γνωμάτευσης ιατρού νοσηλευτικού ιδρύματος ή υγιεινολόγου ιατρού που θα αρκεί μόνο η προσκόμιση βεβαίωσης  της  οικείας  Δ/νσης  ή  Τμήματος  Κοινωνικής     (Μετά τη σελ. 84,706(β) Σελ. 84,707 Τεύχος Θ62-Σελ. 59 'Ατομα βαριά νοητικά καθυστερημένα 35.Β.η.12-13   512 Πρόνοιας, ότι φέρονται εγγεγραμμένοι στα μητρώα τυφλών. Κατά την εξέταση των τυφλών από την Πρωτοβάθμια Υγειονομική Επιτροπή η τυφλότης αυτή καθεαυτή δεν δύναται αν αποτελεί κώλυμα για την απασχόλησή τους. 6.Όσοι συνταξιοδοτούνται από το Δημόσιο ή άλλο Ασφαλιστικό Οργανισμό ή λαμβάνουν τακτικό χρηματικό βοήθημα ή επίδομα, δύνανται, αντί της πιο πάνω ειδικής ιατρικής γνωμάτευσης, να προσκομίζουν στην Πρωτοβάθμια Υγειονομική Επιτροπή αντίγραφο της απόφασης ή πράξης συνταξιοδότησης ή επιδότησης της αρμόδιας Αρχής, από την οποία να προκύπτει το είδος της αναπηρίας. 7.Η εγγραφή στα μητρώα ανέργων του ΟΑΕΔ θα πραγματοποιείται κατά σειρά προσέλευσης των ενδιαφερομένων οι οποίοι θα κατατάσσονται σε προτεραιότητες Α΄, Β΄ και Γ΄. Η εν λόγω προτεραιότητα έχει την έννοια, ότι κατά την τοποθέτηση σε εργασία θα προηγούνται οι της Α΄, θα έπονται οι της Β΄ και θα ακολουθούν οι της Γ΄ προτεραιότητας. Η κατάταξη των αναπήρων, κατά προτεραιότητα, έχει ως εξής: α)Πρώτη προτεραιότητα.  Στην προτεραιότητα αυτή ανήκουν όσοι δεν λαμβάνουν καμία σύνταξη ή τακτικό βοήθημα ή επίδομα καθώς και οι τυφλοί κατά την έννοια του Νόμ. 958/79, οι παραπληγικοί-τετραπληγικοί, ημιπληγικοί και οι ακρωτηριασμένοι των κάτω άκρων. β)Δεύτερη προτεραιότητα. Στην προτεραιότητα αυτή ανήκουν όσοι λαμβάνουν σύνταξη για ποσοστό αναπηρίας από 33% μέχρι 50% ή τακτικό χρηματικό βοήθημα η επίδομα. γ)Τρίτη προτεραιότητα. Στην προτεραιότητα αυτή ανήκουν όσοι λαμβάνουν σύνταξη για ποσοστό αναπηρίας από 51% και πάνω.  Η απόφαση αυτή ισχύει από τη δημοσίευση στην Εφημερίδα της Κυβερνήσεως του Νόμ. 1648/86.               Σελ. 84,708 Τεύχος Θ62-Σελ. 60 35.Β.η.13 'Ατομα βαριά νοητικά καθυστερημένα   513  